CELEX: 31991R0442
Language: ro
Date: 1991-02-25 00:00:00
Title: Regulamentul (CEE) nr. 442/91 al Comisiei din 25 februarie 1991 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               227
            
         31991R0442
   
               L 052/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 442/91 AL COMISIEI
   
   din 25 februarie 1991
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 53/91 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, este necesar ca mărfurile descrise în coloana 1 a tabelului inclus în anexa la prezentul regulament să fie încadrate la codurile NC corespunzătoare indicate în coloana 2, în temeiul explicațiilor incluse în coloana 3;
   întrucât Comitetul pentru nomenclatură nu a emis un aviz în termenul stabilit de președinte în ceea ce privește produsele nr. 1 și 4 din tabelul anexat;
   întrucât măsurile prevăzute în prezentul regulament sunt conforme cu avizul Comitetului nomenclaturii în ceea ce privește produsele 2, 3 și 5,
   ADOPTĂ PREZENTUL REGULAMENT:
   Articolul 1
   Este necesar ca mărfurile descrise în coloana 1 a tabelului inclus în anexă să fie clasificate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 1991.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 7, 10.1.1991, p. 14.
   ANEXĂ
   
               Descrierea mărfurilor
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Butuci rotunzi de conifere, fasonați pe toată lungimea pentru egalizarea diametrului, tăiați transversal, ascuțiți la una dintre extremități, de tipul celor folosiți la amenajarea grădinilor, la realizarea împrejmuirilor de grădină, a spațiilor închise, a paravanelor, etc.
                        
                     
            
               4407 10 99
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 4407, 4407 10 și 4407 10 99.
               Articolul nu poate fi clasificat la pozițiile: 4403 sau 4404, deoarece a fost supus șlefuirii; 4409, deoarece nu a fost profilat; 4421, deoarece nu este prelucrat suficient.
            
         
               
                           2.
                        
                        
                           Înălțătoare de paleți, pliabile, alcătuite din patru plăci (2 x 2 de aceeași lungime), prevăzute cu balamale la capete, care permit obținerea unui cadru care se așează chiar peste palet. (a se vedea fotografia pentru cazul nr. 2) (1)
                           
                        
                     
            
               4421 90 99
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 4421, 4421 90 și 4421 90 99.
               Articolul trebuie considerat parte din palet, care, de altfel, nu poate fi încadrat la poziția 4415 (a se vedea nota explicativă la Sistemul armonizat, respectiv la pozițiile 4415 punctul III și 4421 al doilea paragraf).
            
         
               
                           3.
                        
                        
                           Articole în formă de coroană alcătuite din nuiele de răchită, decorate parțial cu diferite elemente, precum flori și frunzișuri artificiale, panglici, mici figurine în formă de animale (ca de exemplu, fluturi și puișori) (a se vedea, cu titlu de exemplu, fotografia nr. 3) (1)
                           
                        
                     
            
               4602 10 91
            
            
               Clasificarea este stabilită în conformitate cu dispozițiile cuprinse în regulile generale 1, 3b) și 6 de interpretare a Nomenclaturii Combinate, cu nota 1 de la capitolul 6 și cu textele codurilor NC 4602, 4602 10 și 4602 10 91.
               Caracteristica principală a produselor este conferită de coroana din nuiele de răchită.
            
         
               
                           4.
                        
                        
                           Aparate de emisie-recepție portabile, din material plastic, care pot încorpora chiar și un sistem de apelare morse, care funcționează pe bază de baterii, gen walkie-talkie, cu o putere maximă de ieșire care nu depășește 5 mW PAR (putere aparent radiată) și care nu conțin nici amortizoare de zgomot, nici selectoare de canale, nici voltmetre
                        
                     
            
               9503 90 31
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 9503, 9503 90 și 9503 90 31.Aceste aparate nu pot fi încadrate la codul 8525 20 90 și datorită faptului că nu au o putere de ieșire mai mare de 5 mW PAR și nu conțin nici amortizoare de zgomot, nici selectoare de canale, nici voltmetre, sunt clasificate ca jucării.
            
         
               
                           5.
                        
                        
                           Articol în formă de cuib de păsări alcătuit din nuiele de răchită împletite, decorat cu șase puișori, flori și frunzișuri artificiale (a se vedea fotografia nr. 5) (1)
                           
                        
                     
            
               9505 90 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 9505, 9505 90 și 9505 90 00 datorită faptului că este un articol decorativ, iar prezența puișorilor stabilește o legătură clară cu sărbătorile pascale.
            
         
      
   
               
                  
            
            
               
                  
            
         
               
                  
            
         
      (1)  Fotografiile au un caracter pur orientativ.